Lav et referat af nedenstående tekst:

Tekst:
En ny gennemgang af EBH Banks aktiver og passiver viser, at bankens egenkapital er negativ i størrelsesordenen en milliard kroner. Det betyder at lovens solvenskrav ikke er opfyldt. Bankens bestyrelse besluttede natten til lørdag at indkalde til en ekstraordinær generalforsamling 27. november kl. 17 i Han Herreds Fritidscenter i Fjerritslev. I en meddelelse til OMX Nordic Exchange Copenhagen oplyser EBH Bankens bestyrelsesformand Egon Korsbæk og adm. direktør Jens Nielsen, at banken overdrager alle sine aktiver og passiver - undtagen aktiekapital og anden efterstillet kapital, til et datterselskab i Afviklingsselskabet til Sikring af Finansiel Stabilitet, som er ved at blive stiftet. Overdragelsesaftalen er betinget af Finanstilsynets godkendelse, og at den ekstraordinære generalforsamling ikke vedtager et alternativt forslag, der indebærer, at lovens solvenskrav kan opfyldes inden 28. november. /ritzau/

Referat:
EBH Bank A/S overdrager aktiver og passiver til Afviklingsselskabet, efter at ny gennemgang af regnskaberne viser, at banken ikke kan leve op til solvenskravene